Unen kuuluu painaa yläluomet alas | Tieku.fi
Itsensä voi väsyttää nukkumallakin
Unen kuuluu painaa yläluomet alas
Miksi ihminen nukkuu silmät kiinni? Voivatko ne olla auki unen aikana?
#Kysymykset #uni
Normaalisti yläluomet painuvat alaluomia vasten, kun nukahdetaan. On kuitenkin olemassa tiloja ja sairauksia, joiden takia joko toinen tai kumpikin silmä jää auki, vaikka muuten uneen vaivutaan tavalliseen tapaan. Tällöin on vaarana, että uni häiriintyy tai silmä – lähinnä sen etupintaa peittävä sarveiskalvo – kuivuu ja altistuu näin muun muassa tulehduksille. Silmäluomilla on kaksi päätehtävää. Ensinnäkin ne levittävät kyynelnestettä silmään, jottei silmä kuivuisi. Toiseksi ne ja niihin kuuluvat silmäripset suojaavat silmiä roskilta ja muilta haitallisilta ympäristötekijöiltä, kuten liian kirkkaalta valolta, tuulelta, kuumuudelta ja kylmyydeltä. Nukuttaessa suojaustarve ei ole olennaisesti pienempi, joten on luonnollista, että silmät ovat kiinni koko levon ajan. Kun silmää ei pysty sulkemaan osittain tai kokonaan, kyse on avoluomeksi kutsutusta häiriöstä. Avoluomi voi johtua esimerkiksi kasvohermon halvauksesta. Joskus myös myrkytys estää sulkemasta silmiä.
Mistä johtuu, että en ole pirteä nukuttuani tavallista pitempään tai päiväunien jälkeen?
Miksi jotkut nukkuvat silmät auki?
Monet lapset nukkuvat silmät auki, eikä siinä ole mitään kummallista. Aikuisilla silmät auki nukkuminen voi kuitenkin olla merkki vakavasta sairaudesta.